《春夜赋得漉水囊歌，送郑明府》
唐代·皎然

吴缣楚练何白皙，居士持来遗禅客。禅客能裁漉水囊，

不用衣工秉刀尺。先师遗我式无缺，一滤一翻心敢赊。

夕望东峰思漱盥，曨曨斜月悬灯纱。徙倚花前漏初断，

白猿争啸惊禅伴。玉瓶徐泻赏涓涓，溅著莲衣水珠满。

因识仁人为宦情，还如漉水爱苍生。聊歌一曲与君别，

莫忘寒泉见底清。

作者简介：僧皎然（730-799），俗姓谢，字清昼，湖州（浙江吴兴）人，是中国山水诗创始人谢灵运的十世孙，唐代著名诗人、茶僧，吴兴杼山妙喜寺主持，在文学、佛学、茶学等方面颇有造诣。与颜真卿、灵澈、陆羽等和诗，现存皎然470首诗。多为送别酬答之作。情调闲适，语言简淡。皎然的诗歌理论著作《诗式》。